Title: ประกาศคณะกรรมการควบคุมการขนส่งทางบกกลาง ฉบับที่ 1361 (พ.ศ. 2545) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารปรับอากาศ หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 543 อู่เขมา-ลำลูกกา เป็น อู่เขมา-คลอง 9 (กรมการปกครอง)

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่ ๑๓๖๑ (พ.ศ. ๒๕๔๕)
เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
ปรับอากาศ หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่ ๕๔๓
อู่เขมา-ลำลูกกา เป็น อู่เขมา-คลอง ๙
(กรมการปกครอง)[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๒๙๕ (พ.ศ. ๒๕๔๔) ลงวันที่ ๑๙ พฤศจิกายน ๒๕๔๔ กำหนด (ปรับปรุง) เปลี่ยนแปลงหมายเลขเส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ปอ. ๔๙ อู่เขมา-ลำลูกกา เป็น สายที่ ๕๔๓ อู่เขมา-ลำลูกกา นั้น

คณะกรรมการควบคุมการขนส่งทางบกกลางได้พิจารณาเห็นสมควรปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่
๑๙/๒๕๔๕ เมื่อวันที่ ๑๒ พฤศจิกายน ๒๕๔๕ จึงกำหนดให้ (ปรับปรุง) เส้นทางสำหรับการขนส่งประจำทางด้วยรถโดยสารปรับอากาศ
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๔๓ อู่เขมา-ลำลูกกา เป็น อู่เขมา-คลอง ๙ (กรมการปกครอง) โดยให้ใช้รายละเอียดเส้นทาง ดังต่อไปนี้

สายที่ ๕๔๓ อู่เขมา-คลอง ๙ (กรมการปกครอง)
จากอู่เขมาไปคลอง ๙ (กรมการปกครอง) เริ่มต้นจากอู่เขมา ไปตามถนนพิบูลสงคราม แยกซ้ายไปตามถนนวงศ์สว่าง
ถนนรัชดาภิเษก แยกซ้ายไปตามถนนพหลโยธิน แยกขวาไปตามทางหลวงแผ่นดินหมายเลข ๓๓๑๒ (ถนนลำลูกกา) ไปสุดเส้นทางที่คลอง ๙ (กรมการปกครอง)
จากคลอง ๙ (กรมการปกครอง) ไปอู่เขมา เริ่มต้นจากคลอง
๙ (กรมการปกครอง) ไปตามทางหลวงแผ่นดินหมายเลข
๓๓๑๒ (ถนนลำลูกกา) แล้วไปตามเส้นทางเดิม
ไปสุดเส้นทางที่อู่เขมา

ประกาศ
ณ วันที่ ๑๖ ธันวาคม พ.ศ. ๒๕๔๕
จารึก  อนุพงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

พรพิมล/พิมพ์
ทรงยศ/สราวุฒิ/จัดทำ
๒๒ เมษายน ๒๕๔๖

โชติกานต์/ปรับปรุง
๑ พฤษภาคม ๒๕๕๘

[๑] ราชกิจจานุเบกษา เล่ม ๑๒๐/ตอนที่ ๑๑ ง/หน้า ๑๓๓/๖ กุมภาพันธ์ ๒๕๔๖